ඒ හැර බාල, තරුණ, මහලු වයස් භේදයකින් තොරව සියලු ජනකොටස් සම්ප්‍රදායානූකූල රබන් වාදනය කරමින්, ජාතික ධජ ලෙළදවමින් අතිශය ප්‍රීතියෙන් ජනාධිපතිතුමා පිළිගැනීමට එක්ව සිටියහ.ඉන් අනතුරුව සණස සරසවියේ පැවැති ජන හමුව අමතමින් ජනාධිපතිවරයා ප්‍රකාශ කළේ ජාතික සමඟිය ඇති කිරීම වෙනුවෙන් අපට ලැබුණේ ජිනීවාවලින් නැඟෙන චෝදනා පමණක් බවයි.මෙම අවස්ථාව අමතා උසස් අධ්‍යාපන ඇමැති එස්. බී. දිසානායක, ජාතික උරුමයන් පිළිබඳ ඇමැති ආචාර්ය ජගත් බාලසූරිය, සණස නිර්මාතෘ ආචාර්ය පී. ඒ. කිරිවන්දෙණිය මහත්වරු අදහස් දැක්වූහ.සර්වාගමික නායකයන්, ඇමැතිවරුන් වන අතාවුද සෙනෙවිරත්න, ඩග්ලස් දේවානන්දා, රංජිත් සියඹලාපිටිය, සබරගමු පළාත් මහ ඇමැති මහීපාල හේරත්, නියෝජ්‍ය ඇමැතිවරුන් වන අධිනීතිඥ ලලිත් දිසානායක, වයි. ජී. පද්මසිරි, පාර්ලිමේන්තු මන්ත්‍රී කනක හේරත්, පළාත් සභාවේ මැති ඇමැතිවරුන්, පළාත් පාලන ආයතන ප්‍රධානීන්, රාජ්‍ය නිලධාරීන් ඇතුළු පිරිසක් මේ අවස්ථාවට එක් වූහ..